सारामाइ खुनानै सानजाहा मोखां जानानै बामोनमारा बिफांखौ हमनानै अʼम आय - आफा गुरु,बैसागिहा फुल थाबथाजादों,नोंथाङा अनना बामोनमारा जेरै ब्रुत गुबुगोन बिदिनो फुलाबो थलʼ होननानै बामोनमारा बिफांखौ फुनांगौ ।थाइलिर मैखुन बिजौ,थाइलिरलाइ बिथʼराय बिजौ,बामोनमारा रोदा,थालिरनि खानस्रि सिलिखा खरʼ,सस्रमा खरʼ,खान्थाल बिगुर गासै देनानै दैजों दौनांगौ ।गेदेर जात खेवानि रोदा,बिसि बिफांनि रोदा गासै देनानै दौब्लाबो हामो ।मोदोम खुरस्रिनायनि :उदै सिङाव गरम जाब्लानो मोदोम खुरस्रिनाय ( थै गʼनाय ) जायो ।दबाखारि बिफांनि बिगुर,मान्दार बिगुर,खारʼखान्दाय बिगुर नङाब्ला बिबार,खिफि बेन्दों बिजौ,बुरि थखन बेदर गासैबो देनानै दैजों दौनांगौ ।मान्दार बिगुर,सिथावना बिगुर,मोदाइ खांख्ला बिथराइ मादा खथिमा सुरानि बिथराइ मादा,दावज्ला खुंगुर बिफांनि बिगुर गासै देनानै दैजों दौब्लाबो जायो ।मोदाइ खांख्ला बिथराइ गोल्लै,खथिया सरानि बिथराइ मादा मोननैजों देनानै दैजों खनथामसोदौनांगौ ।जोगोनार मैगं,गोखै दंनायमानि,खारदै मोनजाया ।बाग्नि स्वरनि :फिसा जागिखांनानै जागिनाय समाव फुथुब्ला दुफुं सिखारब्ला बाग्निस्वर स्वरनाङो ।